Document ID: 31991D0285

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Μαΐου 1991 με την οποία εξουσιοδοτείται η Γαλλική Δημοκρατία να προβεί σε ενδοκοινοτική επιτήρηση των εισαγωγών ορισμένων κλωστοϋφαντουργικών προϊόντων καταγωγής ορισμένων τρίτων χωρών ( Το γαλλικό κείμενο είναι το μόνο αυθεντικό ) ( 91/285/ΕΟΚ )
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,
την απόφαση 87/433/ΕΟΚ της Επιτροπής της 22ας Ιουλίου 1987 σχετικά με τα μέτρα επιτήρησης και προστασίας τα οποία τα κράτη μέλη δύνανται να εξουσιοδοτηθούν να λάβουν κατ' εφαρμογή του άρθρου 115 της συνθήκης ΕΟΚ ( 1 ), και ιδίως τα άρθρα 1 και 2,
Εκτιμώντας :
ότι στις 22 Απριλίου 1991 η γαλλική κυβέρνηση υπέβαλε αίτηση βάσει του άρθρου 2 της απόφασης 87/433/ΕΟΚ για να της επιτραπεί να προβεί σε ενδοκοινοτική επιτήρηση των εισαγωγών των κλωστοϋφαντουργικών προϊόντων που αναφέρονται κατωτέρω :
Κατηγορία Τρίτη χώρα καταγωγής 2 Κίνα 20 Ταϊλάνδη
ότι η εισαγωγή στην Κοινότητα ορισμένων κλωστοϋφαντουργικών προϊόντων, συμπεριλαμβανομένων των εν λόγω προϊόντων, καταγωγής Λαϊκής Δημοκρατίας της Κίνας και Ταϊλάνδης, αποτέλεσε αντικείμενο συμφωνιών μεταξύ της Κοινότητας και αυτών των χωρών -
ότι, όσον αφορά τα προϊόντα καταγωγής Κίνας που υπάγονται στην κατηγορία 2, αυτή η τρίτη χώρα δεσμεύθηκε να λάβει τα αναγκαία μέτρα για να περιορίσει τις εξαγωγές της προς την Κοινότητα μέχρις ενός ορισμένου ανωτάτου ορίου που κατανέμεται μεταξύ των κρατών μελών -
ότι, όσον αφορά τα προϊόντα καταγωγής Ταϊλάνδης που υπάγονται στην κατηγορία 20, η Επιτροπή, σύμφωνα με τις διατάξεις της συμφωνίας μεταξύ της Κοινότητας και αυτής της τρίτης χώρας, καθόρισε, με τον κανονισμό ( ΕΟΚ ) αριθ . 1366/89 της 18ης Μαΐου 1989 ( 2 ), ποσοτικό όριο για τις εισαγωγές στη Γαλλία αυτών των προϊόντων -
ότι η Επιτροπή εξέτασε τα στοιχεία που προσκόμισαν οι γαλλικές αρχές μαζί με αυτήν την αίτηση, βάσει των κριτηρίων που καθορίζονται στην απόφαση 87/433/ΕΟΚ -
ότι εξέτασε ειδικότερα αν οι εισαγωγές μπορούσαν να αποτελέσουν αντικείμενο μέτρων ενδοκοινοτικής επιτήρησης κατά την έννοια του άρθρου 2 της απόφασης 87/433/ΕΟΚ, στην περίπτωση που προσκομιστούν αποδείξεις σχετικά με τις αναφερθείσες οικονομικές δυσκολίες και με τον κίνδυνο στρέβλωσης του εμπορίου -
ότι αυτή η εξέταση έδειξε ότι υπήρχε αυτός ο κίνδυνος και ότι πρέπει να εξασφαλιστεί πλήρης ενημέρωση σχετικά με τις προβλεπόμενες ενδοκοινοτικές εισαγωγές με σκοπό να διαπιστωθεί εγκαίρως κάθε επικίνδυνη εξέλιξη -
ότι, κατά συνέπεια, πρέπει να επιτραπεί στη Γαλλική Δημοκρατία να υποβάλει, μέχρι τις 31 Δεκεμβρίου 1991, τις εν λόγω εισαγωγές σε ενδοκοινοτική επιτήρηση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1
Επιτρέπεται στη Γαλλική Δημοκρατία να υποβάλει, μέχρι τις 31 Δεκεμβρίου 1991, σύμφωνα με το άρθρο 2 της απόφασης 87/433/ΕΟΚ, σε ενδοκοινοτική επιτήρηση τα ακόλουθα προϊόντα που έχουν τεθεί σε ελεύθερη κυκλοφορία στα άλλα κράτη μέλη :
Κατηγορία Περιγραφή των εμπορευμάτων Τρίτη χώρα καταγωγής 2 Υφάσματα από βαμβάκι άλλα από τα υφάσματα με ύφανση γάζας, φλοκωτά σπογγώδους μορφής, είδη κορδελοποιίας, βελούδα, πλούσες, υφάσματα φλοκωτά, υφάσματα σενίλλης, τούλια και υφάσματα βροχιδωτά με κόμπους Κίνα 20 Πανικά κρεβατιού άλλα από τα πλεκτά Ταϊλάνδη
Άρθρο 2 Η παρούσα απόφαση εφαρμόζεται μέχρι τις 31 Δεκεμβρίου 1991 . Άρθρο 3
Η παρούσα απόφαση απευθύνεται στη Γαλλική Δημοκρατία . Βρυξέλλες, 21 Μαΐου 1991 .

Labels: 3
18
1